cometadata/datacite-titles-descriptions-related-identifiers huggingface dataset:
DOI: 10.5279/dk-sa-dda-12547
title: Alkoholindtagelse under graviditet, 1998-1999
title: Drinking During Pregnancy, 1998-1999

description: Det har vist sig, at et dagligt alkoholforbrug på 1 genstand eller mere har sammenhæng med en forøget risiko for spontan abort, intrauterin vækstretardering og lav fødselsvægt. Et dagligt forbrug af alkohol kan også medføre for tidlig fødsel og fosterdød samt langtidseffekter som indlæringsvanskeligheder og hyperaktivitet og i de mest alvorlige tilfælde føtalt alkoholsyndrom. Gennem 1990''erne har de fleste vestlige lande officielt anbefalet, at gravide afholder sig fra at drikke alkohol, men det er stadig kontroversielt, om der findes en sikkerhedsgrænse mht. alkoholindtagelse under graviditet. i Danmark gives information om alkoholindtagelse under graviditet af jordemødre og praktiserende læger i forbindelse med svangreundersøgelserne og via en officiel folder fra Sundhedsstyrelsen. Imidlertid har det vist sig, at information ikke nødvendigvis er det samme som erkendelse. I en undersøgelse blandt gravide teenagere har det vist sig, at viden om alkoholindtagelse ikke havde sammenhæng med alkoholindtagelsen før og under graviditeten. I den almindelige befolkning var der lille sammenhæng mellem alkoholindtaget og viden om potentiel fare for uheldige virkninger af alkohol under graviditet. Det har vist sig, at nogle informationskilder har bidraget mere til fornuftige beslutninger vedrørende alkohol under graviditeten end andre, og personlige kontakter kan være den bedste måde at formidle information om alkohol. Formålet med denne undersøgelse var at beskrive ikke-alkoholiserede, gravide kvinders holdninger til og viden om alkoholindtagelse under graviditet samt hvordan, de er blevet informeret om emnet.
description: Se abstract
description: See abstract
DOI: 10.5279/dk-sa-dda-12595
title: Public trust in Danish politicans, 1991
title: Public trust in Danish politicans, 1991

description: Har den danske befolkning i foruroligende grad ændret syn på sine folkevalgte politikere i løbet af den sidste snes år? Adskillige indicier peger i den retning. Det såkaldte jordskredsvalg i 1973 bragte en række nye partier med en stærkt kritisk holdning til de gamle partiers måde at fungere på ind i Folketinget. Og løbende undersøgelser i samme periode vidner om en ganske udbredt, voksend mistillid til både politikerenes moral, deres intelligens og deres evne til at træffe de rigtige beslutninger for landet. Tendensen er ikke speciel for Danmark, tværtimod er den mange steder i udlandet langt mere udtalt end her, men alligevel er der grund til med alvor og opmærksomhed at se nærmere på de mulige årsager til en voksende tillidskløft herhjemme mellem befolkningen og politikerne. Rockwool Fondens forskningsprojekt om den politiske troværdighed i Danmark har analyseret det aktuelle forhold mellem politikerne og befolkningen og årsagerne til de muligt ændrede holdninger
description: See abstract
DOI: 10.5279/dk-sa-dda-12704
title: Blødningsmønstret hos 45-54 årige kvinder i Danmark, 1995-1996
title: The menstrual bleeding pattern among 45-54 year old women in Denmark, 1995-1996

description: Undersøgelsen omhandler blødningsmønstret hos 45-54-årige kvinder i Danmark.
        
        Baggrunden for undersøgelsen var, at de fleste kvinder i Danmark i løbet af livet får foretaget en række undersøgelser og indgreb i deres underliv spændende fra almindelige gynækologiske undersøgelser med podninger og smeartagning  til mere invasive indgreb som vabrasio/abrasio og hysterectomier. Yderligere er der tilkommet en række nyere undersøgelses/behandlingsprocedurer som ultralydsscanning, kolposcopi, hysteroscopi, endometrieresection mv.
        
        Det er opfattelsen, at størsteparten af de gynækologiske undersøgelser, specielt i de yngre aldersgrupper, udføres vanemæssigt uden fagligt belæg for deres berettigelse.
        
        I løbet af den fertile periode og specielt i slutningen af perioden udsættes kvinden for et stigende antal invasive diagnostiske procedurer, specielt abrasio/vabrasio, som udføres hyppigst i aldersgruppen 45-49 år, desuden bliver 18% af kvinderne i Danmark hysterectomerede inden 60-års-alderen, hovedparten på benign indikation.
        
        Formålet med undersøgelsen var at beskrive det naturligt forekommende blødningsmønster blandt 45-54-årige kvinder gennem et år mht. variationer i cykluslængde, blødningsstyrke pr. blødning og blødningsdage pr. blødning, samt at registrere eventuelle lægekontakter i perioden i forbindelse med blødningsproblemer/klimakterielle problemer herunder eventuelt større gynækologiske undersøgelser/indgreb samt eventuel medicinsk behandling herfor. Desuden var det et formål at belyse disse forholds indbyrdes relation samt deres relation til kvindernes alder, gynækologiske amnese og større ikke-gynækologiske sygdomme samt højde/vægt, rygning og selvvurderet helbred.
description: Se abstract
description: See abstract
DOI: 10.5279/dk-sa-dda-13014
title: Forløbsundersøgelse af børn født i 1995 (III, 2003)
title: The Danish Longitudinal Survey of Children born in 1995 (III, 2003)

description: Undersøgelsen er tredje dataindsamling i SFI´s børneforløbsundersøgelse. SFI påbegyndte i 1996 en undersøgelse, der løbende skal belyse børns opvækstvilkår med henblik på at følge en fødselsårgang gennem barndom og ungdom. Formålet med undersøgelsen er at belyse opvækstvilkårenes betydning for børnenes senere tilværelse.Undersøgelsen er tilrettelagt som en forløbsundersøgelse, hvor godt 5.000 børn født i 1995 følges. Børnene er udvalgt fra hele landet og fra alle sociale lag. Der indgår både børn med dansk og anden etnisk oprindelse.
        Tredje dataindsamling, som fandt sted i 1999, da barnet var 7½ år gammelt, fokuserede på:
        
        -	barnets udvikling
        
        -	barnets sundhed
        
        -	barnets sociale relationer
        
        -	barnets skolestart
        
        Også i tredje runde af børneforløbsundersøgelsen indgik der spørgsmål om forældrenes sociale situation.
description: Se abstract
description: See abstract
DOI: 10.5279/dk-sa-dda-13016
title: Den europæiske samfundsundersøgelse (Danmark): 1. runde, 2002
title: The European Social Survey (Denmark): Round 1, 2002

description: Danskernes syn på samfundet ændrer sig hurtigt i disse år. Tit kan det være svært at følge med i, hvad almindelige
        
        mennesker mener. Derfor har Socialforskningsinstituttet gennemført denne interviewundersøgelse ''Den europæiske
        
        samfundsundersøgelse (Danmark): 1. runde, 2002'' , der skal belyse danskernes syn på forskellige samfundsforhold.
      Undersøgelsen indeholder spørgsmål om:Spm. 1 - spm. 10: Medier, tillid til medmenneskerSpm. 11 - spm. 60: Politik: herunder bl.a. politisk interesse, virkningsgrad, tillid, valgdeltagelse og andre former for deltagelse, parti loyalitet, socio-politisk evaluering/placering og regering.Spm. 61 - spm. 88: Subjektiv velvære og social udelukkelse, religion, opfattet diskrimination, national og etnisk identitet.Spm. 89 - spm. 146: Immigration og asyl anliggender: herunder bl.a. holdninger, opfattelser, politisk præferencer og viden.Spm. 147 - spm. 189: Medborgerskab: herunder organisatorisk medlemskab, familie- og venskabsbinding, værdier og arbejdsmiljø.
        Spm. 190 - spm. 255: Socio-demografisk profil, herunder husstands sammensætning, køn,
        
        alder, uddannelses- og beskæftigelsesmæssige forhold for respondenten, partneren og forældre,
        
        fagforeningsmedlemsskab, husstandsindkomst, civilstand.
      Spm. 264 - spm. 265: Menneskelige værdier.
        Undersøgelsen gennemføres i 22 europæiske lande og i alle lande med det samme spørgeskema, således at man fuldstændig kan sammenligne folks svar fra land til land. DDA har i 2004 downloaded den danske del af undersøgelsen og den samlede undersøgelse ''DDA-14954: Den Europæiske Samfundsundersøgelse: 1.  runde, 2002-2003'' fra European Social Survey''s hjemmeside (http://ess.nsd.uib.no).
        
        Deltagere i den danske del af undersøgelsen er personer over 15 år, som er bosat i Danmark, uden hensyntagen til deres nationalitet, statsborgerskab og sprog.
description: Se abstract
description: See abstract
DOI: 10.5279/dk-sa-dda-13059
title: Forløbsundersøgelse af børn anbragt uden for hjemmet 2003
title: Longitudinal study on children placed outside home

description: Undersøgelsen ''Forløbsundersøgelse af børn anbragt uden for hjemmet 2003'' er en longitudinel undersøgelse af anbragte børn. Børnene er født i 1995 og følges fra de er ca. 7 år og op i voksenalderen ved opfølgninger ca. hvert tredje år. Ved en påbegyndelse af undersøgelsen ved børnenes 7. år vil der blive tale om såvel en retrospektiv del som en prospektiv del. I udvalget vil indgå børn, der er anbragte, og børn, der modtager forebyggende foranstaltninger for at kunne foretage sammenligninger mellem disse to grupper af børn. Der vil også blive foretaget sammenligninger med en almindelig børnepopulation født i 1995. Både den retrospektive og den prospektive dataindsamling hviler på et økologisk syn på børns udvikling, som medfører, at data vil blive indsamlet om børnenes egne forhold, forældres forhold og børnenes omverdensbetingelser. Hensigten er via det longitudinelle design og en bredspektret dataindsamling at kortlægge sammenhænge mellem risiko- og beskyttelsesfaktorer i børnenes opvækst og deres udviklingsudfald barndommen igennem og i voksen alder.
            Undersøgelsen består af tre skemaer: Skema 1 udfyldt af en biologisk forælder, skema 2 udfyldt af barnets sagsbehandler og skema 3 udfyldt af anbringelsesstedet.
description: Formålet med undersøgelsen er at følge anbragte børn gennem en årrække, for således at få forståelse for deres vilkår.
description: The study aims to follow placed children for a number of years, in order to get an understanding of their conditions.
DOI: 10.5279/dk-sa-dda-13095
title: Scientology som identitet I, II og III, 1986-1999
title: Scientology as identity l, ll and lll, 1986-1999

description: Undersøgelsen 'Scientology som identitet I, II og III, 1986-1999 er et integrereret datasæt over de tre Scientology-undersøgelser.
            De tre spørgeskemaundersøgelser har til formål at tilvejebringe oplysninger af demografisk og kulturel art om en gruppe danskere, der har valgt at slutte sig til Scientology. Scientology er en af de mange såkaldte "nyreligiøse" bevægelser, der via USA dukkede op i hele den vestlige verden gennem 1960erne og 70erne.
            
        Ved udarbejdelsen af spørgeskemaet er der lagt vægt på at sikre replikation af spørgsmål fra såvel den første undersøgelse, DDA-1494: Scientology som identitet og institution: Kernemedlemmer 1986-87,
        
        fra den anden undersøgelse, DDA-1605: Scientology som identitet II, 1991-92 samt som fra DDA-5680: Scientology som identitet III, 1999.  På denne måde bliver der gode muligheder for at vurdere, hvor denne minoritet afviger fra majoritetsbefolkningen. Udsendelsen er sket efter aftale med Scientology, som har stillet adresseliste til rådighed.
description: Se abstract
description: See abstract
DOI: 10.5279/dk-sa-dda-13103
title: Risiko for epilepsi, skizofreni og andre mentale sygdomme for børn som har haft feberkramper, 1977-2002
title: Risk of epilepsy, schizophrenia and other mental disorders in children who have experienced febrile seizures, 1977-2002

description: Data indeholder oplysninger om cpr-nummer, dødsdato, indlæggelsesdag for feberkramper og epilepsi på samtlige børn født i Danmark i perioden januar 1977 til december 2002.
description: Se abstract
description: See abstract
DOI: 10.5279/dk-sa-dda-13116
title: Ætiologiske og patogenetiske faktorer ved tidlig paradentose ( EOP ), 2003-2005
title: Aetiological and pathogenic factors at early-onset parodontitis, 2003-2005

description: Paradentose er den ene af de to store tandsygdomme og er årsagen til tandtab hos en betydelige del af befolkningen, både i industrialiserede lande og i udviklingslande. Til trods for, at associationen mellem tandsygdomme og mikroorganismer i den biofilm, der dannes på tænderne ( plak ), blev klarlagt for mange år siden, er årsagen til sygdommen ( ætiologi ) og forhold om sygdommens opståen og udvikling ( patogenese ) stadig uafklaret. Early-onset paradontitis (EOP) er betegnelsen for en særlig agressiv form for paradentose, der særligt rammer unge mennesker, og det tilsyneladende med højere frekvens blandt personer af afrikank afstamning end blandt personer af kaukasisk afstamning.
            I projektet er der insamlet data i et lukket kohortestudie blandt skoleelever i Rabat, Marokko med det formål at identificere årsager til early-onset paradontitis. Ved baseline og senere er der genemført mikrobiologiske analyser af plakprøver fra bla. tandkødslommer.
description: Se abstract
description: See abstract
DOI: 10.5279/dk-sa-dda-13119
title: Astma og andre luftvejssygdomme blandt ansatte i møbelindustrien II, 2003-2006
title: Respiratory diseases and exposure in the Danish Furniture Industry: A 6 year follow-up, 2003-2006

description: Astma er den hyppigste arbejdsbetingede luftvejslidelse i højindkomstlande. Mellem 5 og 25 % af nyopstået astma hos voksne skyldes påvirkninger fra arbejdsmiljøet. Erhvervsbetinget astma kan føre til jobskifte eller udstødning fra arbejdsmarkedet, men tidlig diagnosticering og reduktion af eksponeringen forbedrer prognosen. Sammenhængen mellem eksponering for træstøv og reduktion af astmasymptomer har været kendt i mange år. I den Europæiske Union er der ansat mindst 2 mio. personer i træ og møbelindustrien og i Danmark ca. 40.000. Anmeldehyppigheden af luftvejslidelser, bl.a. astma og rhinitis er høj sammenlignet med øvrige branchegrupper. Sammenhængen mellem eksponering for træstøv fra kæmpetuja og astma er veldokumentret med pliacinsyre som den udløsende agens.
            Formålet med undersøgelsen er, at undersøge incidensen af astma og andre luftvejslidelser blandt ansatte i møbelindustrien i relation til koncentrationen af træstøv og i forhold til en ikke eksponeret kontrolgruppe. Desuden efterstræbes undersøgelsen af udviklingen i træstøvseksponering blandt danske møbelvirksomheder. Endeligt vil der drages nytte af den tilvejebragte dokumentation til at forebygge arbejdsbetingede luftvejslidelser i møbelindustrien.
description: Se abstract
description: See abstract
DOI: 10.5279/dk-sa-dda-13130
title: Forebyggelse af urogenital Chlamydia trachomatis infektion ved screening, 1997-2002
title: Population-Based Strategies for Outreach Screening of Urogenital Chlamydia trachomatis Infections: A Randomized, Controlled Trial, 1997-2002

description: Undersøgelsens formål var at belyse effekten af screening for Chlamydia trachomatis med hjemmetest. Effektmålene var antal testede og antal fundne infektioner, underlivsinfektioner, epididymiter og ektopiske graviditeter. Kohorten blev defineret ved udtræk fra Sygesikringsregisteret i Århus Amt og består af alle 21-23 årige bosiddende i Århus Amt siden 1997
description: Undersøgelsens formål var at belyse effekten af screening for Chlamydia trachomatis med hjemmetest.
description: See abstract
DOI: 10.5279/dk-sa-dda-13132
title: Befolkningsundersøgelsen i Grønland (IHIT), 2005-2010
title: Inuit Health in Transition, 2005-2010

description: Som følge af en generel modernisering i Grønland er den traditionelle grønlandske livsstil i stigende grad blevet erstattet af en mere vestlig livsstil, der kan forventes at have medført en stigning i forekomsten af livsstilssygdomme som type 2 diabetes og hjertekarsygdom. Undersøgelsen er en landsdækkende befolkningsundersøgelse af det generelle helbred blandt voksne indbyggere i Grønland. Der er indsamlet data om sundhed, sygelighed og levevilkår, samt en lang række oplysninger, som ikke kan findes i eksisterende registre. Undersøgelsen er en forsættelse af de befolkningsundersøgelser, der blev foretaget i 1993-1994 og 1999-2001, men indeholder en række nye spørgsmål omkring kost og fysisk aktivitet. Materiale og metode: Den samlede befolkning i Grønland var i 2005 56.969 personer. Deltagere til undersøgelsen blev fundet via udtræk af en tilfældig, stratificeret stikprøve af voksne (18+ år) indbyggere, født i Grønland eller Danmark. Personer, der havde deltaget i befolkningsundersøgelsen i 1999-2001 blev ekskluderet, på nær personer fra en enkelt by, som blev fulgt op. Grønland blev inddelt i 12 områder på baggrund af geografi og bebyggelsens størrelse. Fra hvert område blev et antal byer udvalgt som repræsentative for området, og fra disse byer blev en stikprøve tilfældigt udtrukket fra CPR-registeret. Dertil blev et antal bygder (mindre bebyggelser) fra de 12 områder tilfældigt udvalgt. I de udvalgte bygder blev alle voksne inviteret til at deltage. I alt indeholder undersøgelsen data fra 3350 personer. Dataindsamlingen omfattede et struktureret interview, udfyldelse af et selvadministreret spørgeskema og parakliniske undersøgelser. Deltagere blev på baggrund af interviewerens samlede indtryk klassificeret som enten grønlænder eller dansker. Danskere deltog kun i interview. Det strukturerede interview indeholdt spørgsmål om bl.a. sociokulturelle og demografiske faktorer, kost, fysisk aktivitet, rygning, selvvurderet helbred, selvrapporteret sygdom og symptomer samt brug af sundhedsvæsenet. Det selvadministrerede spørgeskema omhandlede bl.a. selvmord, alkohol, marihuana, vold og seksuelt misbrug og spilleadfærd. Parakliniske undersøgelser omfattede: Antropomestiske målinger (højde, vægt, taljeomfang, hofteomfang, fedtprocent), bioimpedans, blodtryk, EKG, ultralydsundersøgelse af fedt i maveregionen og af forkalkning i halspulsårerne, oral glukosebelastningstest (OGTT), og kombineret puls- og bevægelsesmåling vha. Actiheart samt blodprøver.
description: Det overordnede formål med undersøgelsen er at belyse sundhed og sygelighed i befolkningen samt udviklingen i sundhed og sygelighed over tid ved at sammenligne resultaterne med resultater fra tidligere befolkningsundersøgelser foretaget i 1993-1994 og 1999-2001.
description: The overall objective of the study is to analyze the health and morbidity of the population and changes in health and disease over time by comparing the results with those of previous population surveys conducted in 1993-1994 and 1999-2001.
DOI: 10.5279/dk-sa-dda-13135
title: Indeklima, stress og helbred, opfølgning efter 1 år, 2002
title: Indoor climate, stress and health, follow-up after 1 year, 2002

description: Undersøgelsens formål var at undersøge risikofaktorer i indeklima og det psykiske arbejdsmiljø for udvikling af såkaldte "indeklimasymptomer", og var en opfølgning på: Indeklima, stress og helbred - baseline, 2001 (DDA studienummer 19845) Ved opfølgningsundersøgelsen blev der stillet de samme spørgsmål om symptomer, psykisk arbejdsmiljø og personlighed som ved baseline. Ved baseline havde man desuden også spurgt om symptomernes relation til arbejdsdage eller fridage, men da dette ved baseline-undersøgelsen havde vist sig at kunne være biased, blev det udeladt.
description: Se abstract
description: See abstract
DOI: 10.5279/dk-sa-dda-13136
title: Alkohol og Samfund, en social-epidemiologisk undersøgelse, 2003
title: Alcohol and Society: Intervention-relevant social epidemiology in Denmark, 2003

description: De oprindelige mål med projektet var at 1) undersøge de sociale determinanter ved alkoholforbrug, misbrug samt udbredelsen af alkoholrelaterede problemer så vel som at udforske kombinationerne af de sociale roller med hensyn til alkoholmisbrug og for at beskrive drikkesammenhænge og deres relationer til problematisk alkoholforbrug; at 2) udforske forholdet mellem den sociale kapital og udbredelsen af alkoholmisbruget og alkoholrelaterede problemer i Danmark; samt at 3) undersøge forholdet mellem uligheder i indkomst og alkoholmisbruget og alkoholrelaterede problemer i Danmark.
description: Se abstract
description: See abstract
DOI: 10.5279/dk-sa-dda-13412
title: Migration ud fra afsender- og modtagerlandenes synspunkt, 1989-2000
title: Migration from the sending and receiving countries' perspective, 1989-2000

description: Undersøgelsen ser på en række makroøkonomiske faktorer og behandler indvandring med udgangspunkt i disse. Datasættet indeholder data fra 27 OECD lande i perioden 1989-2000. Variable som er indeholdt i datasættet inkluderer blandt andet BNP, export/import, arbejdsløshed, skatteforhold, offentligt forbrug, velfærdsgoder med flere.
description: Formålet med undersøgelsen er at lave en komparativ analyse af de lande som indvandrere udvandrer fra og de lande som de vandrer til, med udgangspunkt i en række makroøkonomiske faktorer.
description: The purpose of the study is to make a comparative analysis of the countries that immigrants emigrate from and those countries they migrate to, based on a number of macroeconomic factors.
DOI: 10.5279/dk-sa-dda-13414
title: Betalingsviljemåling: Et Prisinformationsbehandlingsperspektiv, 2004
title: Comparing methods for measuring consumer willingness to pay for a basic and an improved low involvement

description: Projektet undersøger, ved hjælp af forskellige metoder, forbrugerens betalingsvilje for et basis produkt (en kølet suppe) og et forbedret produkt (det samme suppe med en selvopvarmende mekanisme).  Det undersøges om betalingsviljen påvirkedes af prisinformationsbehandling variable, på den måde teorien forudsiger.
description: Formålet med projektet er at undersøge betalingsviljen for fødevareprodukter hos forbrugerne og forskellige metoder til at måle betalingsvilje.
description: See abstract
DOI: 10.5279/dk-sa-dda-13415
title: ISSP 2002: Familieliv III
title: ISSP 2002

description: Nærværende undersøgelse "ISSP-undersøgelse, 2002" er et tværsnits studie, som er gennemført i en række lande. ISSP (International Social Survey Programme) er et international samarbejde, som har en række deltagende lande og denne undersøgelse drejer sig om familieliv og ændring af kønsroller. Hvordan opfatter befolkningen den ideelle familie? Og hvordan har familierne indrettet de mere praktiske sider af hverdagen? Det er nogle af emnerne for denne undersøgelse, der er den første større kortlægning af, hvordan der ses på familielivet i Danmark og i en række andre lande. Alle er blevet spurgt - dvs. også personer der ikke til dagligt lever i en familie - om hvordan deres syn på familien er. Undersøgelsen skal også belyse, hvordan familielivet var før i tiden, derfor er ældre mennesker også blevet spurgt. Følgende lande deltog i undersøgelsen: Australien, Østrig, Brasilien, Bulgarien, Chile, Cypern, Tjekkiet, Finland, Belgien, Frankrig, Tyskland, Stor Britannien, Ungarn, Irland, Israel, Japan, Letland, Mexico, Holland, New Zealand, Nord Irland, Norge, Filippinerne, Polen, Portugal, Rusland, Slovakiet, Slovenien, Spanien, Sverige, Schweiz, Taiwan, USA og Danmark.
description: Se abstract
description: See abstract
DOI: 10.5279/dk-sa-dda-13417
title: Miljøvenlige forbrugsmønstre og unge voksnes forbrugersocialisering, 2006
title: Pro-environmental consumer behaviour and young adult's consumer socialization, 2006

description: I undersøgelsen ''Miljøvenlige forbrugsmønstre og unge voksnes forbrugersocialisering, 2004'' studeres forbrugersocialisering i relation til miljøvenlig forbrugeradfærd, forstået som værdier, holdninger og adfærd (køb af økologiske fødevarer, håndtering af affald og energispareadfærd). Undersøgelsen er internetbaseret og involverer 601 danske familier (én forælder og ét hjemmeboende barn i  alderen 16-18 år).
description: Se abstract
description: See abstract